หุ้นไทยปิดเช้าบวก 4.38 จุด
หุ้นไทยวันที่ 27 ธ.ค.ช่วงเช้าปิดที่ระดับ 1,386.61 จุด เพิ่มขึ้น 4.38 จุด มูลค่าการซื้อขาย 14,620 ล้านบาท
27 ธ.ค. 2555

หุ้นไทยวันที่ 27 ธ.ค.ช่วงเช้าปิดที่ระดับ 1,386.61 จุด เพิ่มขึ้น 4.38 จุด มูลค่าการซื้อขาย 14,620 ล้านบาท
ตลาดหลักทรัพย์ปิดตลาดช่วงเช้าวันนี้ที่ระดับ 1,386.61 จุด เพิ่มขึ้น 4.38 จุด(+0.32%) มูลค่าการซื้อขาย 14,620 ล้านบาท  การซื้อขายหุ้นช่วงเช้าวันนี้ ดัชนีเคลื่อนไหวในแดนบวกได้ตลอดช่วงเช้า โดยแตะจุดสูงสุดของช่วงเช้าที่ 1,390.55 จุด และแตะจุดต่ำสุดของช่วงเช้าที่ระดับ 1,384.24 จุด          นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย) กล่าวว่า ตลาดหุ้นไทยปรับขึ้นได้ต่อ วันนี้น่าจะเป็นการทำตัวเลขเพื่อปิดงบฯปี 55 ประกอบกับ ตัวเลขเศรษฐกิจที่แถลงออกมาวานนี้ค่อนข้างดีทั้งการนำเข้า ส่งออก การบริโภคและการลงทุนภาคเอกชน ทำให้มีแรงซื้อเข้ามาจากนักลงทุนในประเทศและกองทุน LTF-RMF ที่เมื่อวานนี้ซื้อไม่ทะน ปัจจัยต่าง ๆ ผลักดันให้ดัชนีปรับขึ้นมาแตะสูงสุดที่ 1,390 จุดในช่วงเช้า           ทิศทางช่วงบ่ายคาดว่าดัชนีจะแกว่งตัวสูงสุดที่ 1,390 จุด และขึ้น-ลงในกรอบ รอลุ้นคืนนี้ผลการเจรจา Fiscal Cliff ของสหรัฐจะมีความคืบหน้าอย่างไร หากมีคความคืบหน้าและเป็นไปเชิงบวกอาจทำให้ดัชนี SET ปรับขึ้นไปแตะที่ 1,400 จุดได้ ถ้าไม่มีผลเชิงบวกก็คาดว่าตลาดฯตจะแกว่งต่ำกว่า 1,390 จุด และไปรอลุ้นวันแรกเปิดทำการของปี 56 อีกรอบ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ CPALL    มูลค่าการซื้อขาย 1,333.82 ล้านบาท ปิดที่  46.25 บาท เพิ่มขึ้น 0.25 บาทUV         มูลค่าการซื้อขาย   600.64 ล้านบาท ปิดที่   9.70 บาท เพิ่มขึ้น 0.35 บาทINTUCH  มูลค่าการซื้อขาย   462.14 ล้านบาท ปิดที่  69.75 บาท เพิ่มขึ้น 0.75 บาท PTTGC   มูลค่าการซื้อขาย   436.55 ล้านบาท ปิดที่  69.50 บาท เพิ่มขึ้น 0.50 บาท PTT      มูลค่าการซื้อขาย   428.70 ล้านบาท ปิดที่ 332.00 บาท เพิ่มขึ้น 1.00 บาท